CELEX: 22017D0958
Language: et
Date: 2015-11-30 00:00:00
Title: ELi-Tšiili assotsiatsioonikomitee otsus nr 2/2015, 30. november 2015, millega asendatakse ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu III lisa III jaotise artikkel 12, milles käsitletakse otsevedu [2017/958]

7.6.2017   
            
            
               ET
            
            
               Euroopa Liidu Teataja
            
            
               L 144/35
            
         ELi-TŠIILI ASSOTSIATSIOONIKOMITEE OTSUS nr 2/2015,
   30. november 2015,
   millega asendatakse ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu III lisa III jaotise artikkel 12, milles käsitletakse otsevedu [2017/958]
   ELi-TŠIILI ASSOTSIATSIOONIKOMITEE,
   võttes arvesse lepingut assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahel, (1) eriti selle III lisa artiklit 38,
   ning arvestades järgmist:
   
               (1)
            
            
               Ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu (edaspidi „leping“) III lisa III jaotise artiklis 12 on sätestatud, et sooduskohtlemist kohaldatakse ainult nende III lisa nõuetele vastavate toodete suhtes, mida veetakse otse Tšiili Vabariigi (edaspidi „Tšiili“) ja Euroopa Liidu vahel.
            
         
               (2)
            
            
               Pärast seda, kui jõustus leping, mis andis ettevõtjatele võimaluse kohandada oma ekspordistrateegiat, et hoida kokku kulusid ja vastata paremini turunõudlusele, on Tšiili ja Euroopa Liit sõlminud mitu kaubandust käsitlevat lepingut.
            
         
               (3)
            
            
               Tšiili ja Euroopa Liit on kokku leppinud muuta lepingu III lisa III jaotise artiklit 12, et võimaldada ettevõtjatele suuremat paindlikkust,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu III lisa III jaotise artikkel 12, milles käsitletakse otsevedu, asendatakse käesoleva otsuse lisas esitatud tekstiga.
   Artikkel 2
   Käesolev otsus jõustub 90 päeva pärast kuupäeva, mil on esitatud viimane teatis, millega lepinguosalised teatavad asjakohaste siseriiklike juriidiliste menetluste lõpuleviimisest.
   
      Brüssel, 30. november 2015
      
         
            ELi-Tšiili assotsiatsioonikomitee nimel
         
         
            Tšiili Vabariigi asevälisminister
         
         Edgardo RIVEROS
         
            Euroopa välisteenistuse tegevdirektori asetäitja Põhja- ja Lõuna-Ameerikas
         
         Roland SCHAEFER
      
   
   
      (1)  EÜT L 352, 30.12.2002, lk 3.
   
      LISA
      
         „Artikkel 12
         Otsevedu
         1.   Käesoleva lepinguga ette nähtud sooduskohtlemist kohaldatakse ainult käesoleva lisa nõuetele vastavate toodete suhtes, mille vedu toimub otse Euroopa Liidu ja Tšiili vahel. Tooteid võib siiski vedada muude territooriumide kaudu, neid kõnealustel territooriumidel ümber laadides või ajutiselt ladustades, tingimusel et need jäävad transiidi- või ladustamisriigis tolli järelevalve alla ega läbi muid toiminguid peale märkide, etikettide või tõkendite lisamise, maha- või uuesti pealelaadimise, saadetiste osadeks jagamise või kauba seisundi säilitamiseks vajalike toimingute.
         2.   Lõike 1 tingimused loetakse täidetuks, v.a juhul, kui tolliasutustel on alust selles kahelda. Sel juhul võivad tolliasutused paluda importijalt nõuete täitmist mis tahes asjakohasel viisil tõendada, sealhulgas selliste lepinguliste veodokumentidega nagu veokiri või konkreetsete tõenditega, mis põhinevad pakendite märgistamisel või nummerdamisel, või kaupadega seotud mis tahes muude tõenditega.“